section_heading: Na otoku
paragraph_text: Na drugoj strani otoka, Mr. Eko (Adewale Akinnuoye-Agbaje), Jin Kwon (Daniel Dae Kim) i Michael Dawson (Harold Perrineau) ponovno se sastaju s Anom Lucijom Cortez (Michelle Rodriguez), Jamesom "Sawyerom" Fordom (Josh Holloway), Bernardom Nadlerom (Sam Anderson), Libby Smith (Cynthia Watros) i Cindy Chandler (Kimberley Joseph). Njih osmero upućuju se prema kampu preživjelih iz trupa aviona. Putem Sawyer pada na zemlju zbog infekcije od metka; kada mu Michael pokuša pomoći Sawyer mu govori da ga ostave što bi i on učinio da su im uloge obrnute. Preživjeli naprave nosila te nose Sawyera premda će njihovo putovanje zbog toga biti dodatno usporeno. Nakon bitke da ga prenesu uz malo brdo, shvate da je Cindy netragom nestala. Odmah potom, sedmero preživjelih začuju šapate koji, čini se, dolaze odasvud.